Röðin í kræsingarnar var löng . mbl.is / Kristinn Magnússon Vegan festival , eins konar árshátíð íslenskra grænkera , var haldið í fjórða sinn á Thorsplani í Hafnarfirði í dag . Hátíðin var vel sótt og segir Benjamín Sigurgeirsson , formaður Samtaka grænkera á Íslandi , að mál manna sé að aldrei hafi jafnmargir komið þar saman . Af nógu var að taka á torginu þar sem gestum og gangandi bauðst að kaupa götubita , föt , kaffi , hreinlætisvörur og ýmislegt fleira , allt að sjálfsögðu án þess að nokkur dýr biðu skaða af . Hátíðin stóð yfir frá klukkan 12 til 15 og telur Benjamín að allt í allt hafi um þúsund manns lagt leið sína á torgið .